
Parlamentul României

Camera Deputaţilor

Comisia pentru apărare, ordine                                      Bucureşti, 28.06.2006                                                                                                           

publică şi  siguranţă  naţională                                       PL.x. 541/2006                                                                                                                    
Nr.32/430/2006

RAPORT

asupra proiectului de Lege pentru ratificarea Protocolului Adiţional la Acordul dintre guvernele statelor participante la Cooperarea Economică a Mării Negre (C.E.M.N.) privind colaborarea în domeniul asistenţei şi răspunsului de urgenţă la dezastre naturale şi provocate de om, semnat la Kiev la 20 octombrie 2005
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în procedură obişnuită, cu proiectul de Lege pentru ratificarea Protocolului Adiţional la Acordul dintre guvernele statelor participante la Cooperarea Economică a Mării Negre (C.E.M.N.) privind colaborarea în domeniul asistenţei şi răspunsului de urgenţă la dezastre naturale şi provocate de om, semnat la Kiev la 20 octombrie 2005, trimis cu adresa nr. PL.x. 541 din 19 iunie 2006 şi înregistrat sub nr.32/430 din aceeaşi dată.
Consiliul Legislativ, cu nr. 747/26.05.2006, a avizat favorabil acest proiect de lege.
Comisia pentru politică externă, cu nr. 33/541 din 21 iunie 2006, a emis, de asemenea, aviz favorabil. 

Obiectul legii constă în ratificarea Protocolului Adiţional la Acordul multilateral ratificat de România în anul 1999, protocol prin care se reglementează, în principal, funcţionarea unei reţele de schimb de informaţii între autorităţile competente ale părţilor, colaborarea efectivă în domeniul asistenţei şi răspunsului de urgenţă, precum şi desemnarea unor ofiţeri de legătură în acest scop.
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. La dezbaterea proiectului de lege au participat în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, domnul secretar de stat Marius Bălu şi cpt. Florentin Ilie, din partea Ministerului Apărării Naţionale.
4. La lucrări au fost prezenţi 22 deputaţi din totalul de 24 de membri ai Comisiei. 

    Raportul Comisiei a fost adoptat cu toate voturile deputaţilor prezenţi.
5. Potrivit prevederilor art. 75 din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, Camera Deputaţilor este prima Cameră sesizată.

În urma dezbaterii, în şedinţa din 27 iunie 2006, Comisia propune Plenului Camerei Deputaţilor adoptarea acestui proiect de lege, în forma prezentată. 
Vicepreşedinte,

Marian Săniuţă 

Red.consultant. Rus Roxana 

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru ratificarea Protocolului Adiţional la Acordul dintre guvernele statelor participante la Cooperarea Economică a Mării Negre (C.E.M.N.) privind colaborarea în domeniul asistenţei şi răspunsului de urgenţă la dezastre naturale şi provocate de om, semnat la Kiev la 20 octombrie 2005, trimis cu adresa nr. PL.x. 541 din 19 iunie 2006 şi înregistrat sub nr.32/430 din aceeaşi dată.

În raport de obiectul şi conţinutul său, proiectul de lege face parte din categoria legilor ordinare.

Vicepreşedinte,

Marian Săniuţă 

